දුටු දෙයින් ඇලෙක්ස් මවිතයට පත්විය. එහි තිබුණේ මිනිස් අතකි. කලබලයට පත් ඔහු වහාම පොලිසියට ඇමතුමක් ගෙන සිද්ධිය විස්තර කළේය. බ්‍රිටිෂ් කොළොම්බියානු ප්‍රාන්ත පොලිසිය පැමිණ පරීක්ෂණ ආරම්භ කළේය. පොලිසිය අනෙකුත් භාජන ද විවෘත කර බැලීය. ඒ හැම භාජනයකම මිනිස් සිරුරක කොටසක් දක්නට ලැබිණ. නිවස පරීක්ෂා කළ ද වෙනත් කිසිදු හෝඩුවාවක් දක්නට ලැබුණේ නැත. අධිකරණයට දන්වා වහාම පසුදිනම කොළොම්බියා ප්‍රාන්තයේ ප්‍රධාන අධිකරණ වෛද්‍ය විශේෂඥවරයාගේ පරීක්ෂාව සඳහා මෙම භාජන කැනඩාවේ වෑන්කුවර් නුවරට ගෙන එනු ලැබිණ. අධිකරණ වෛද්‍ය පරීක්ෂණය ආරම්භ විය. ඔහුගේ සහයට තවත් වෛද්‍ය කණ්ඩායමක් ද එක්කර ගනු ලැබිණ. අධිකරණ වෛද්‍ය ඡායාරූප ශිල්පීන්, ඇඟිලි සලකුණු විශේෂඥයන් හා අපරාධ පරීක්ෂණ පොලිස් නිලධාරීන් ද මෙම පරීක්ෂණයේ සහයට ගෙන්වා ගනු ලැබිණ. තින්ත බාල්දිවල ඡායාරූප ගනු ලැබිණ. ඉන්පසු ඒවා වීවෘත කර මතුපිට පෙනුමෙන් තිබෙන ආකාරයට ඡායාරූපගත කරනු ලැබිණ. එම බාල්දිවල තිනර් වැනි රසායනිකයක් තීන්ත සමග මිශ්‍රව තිබූ අතර මිනිස් අවයව ගිල්වා තිබුණේ එම ද්‍රාවණයේය.
එහි තිබුනේ කුමක්ද?
මිනිස් අතකි